དེ་མིན་ད་དུང་བླཞེས་པ་གཙོ་བོའི་དོན་དུ་གོ་བའི་སྐབས་ཀྱང་ཡོད་པར་སེམས།དེའི་ཕྱིར།གདོད་མའི་དུས་ཀྱི་ཚེ་བླུ་དང་ད་ལྟའི་ཚེ་ཐར་གང་ཡིན་ཀྱང་བོད་རང་གི་རིག་གནས་ཀྱིས་གཞི་རྐང་བྱས་ཐོགཕྱིའི་རིག་གནས་ཀྱི་ལེགས་ཆ་བསྣན་པའི་རིག་གནས་ཀྱི་རྣམ་པ་ཞིག་ཡིན་པར་སེམས་ལ།དེ་ཡང་སྲོག་ཆགས་དང་སྐྱེ་དངོས་གང་རུང་ཞིག་གི་ཚེ་ཐར་བར་བྱེད་པའི་རིག་གནས་ཀྱི་རྣམ་པ་ཞིག་ཏུ་གོ་བ་བླངས་ཆོག་པར་སེམས་སོ།།སྲོག་བླུ་ཡིན་ན་ཚེ་ཐར་ཡིན་པས་ཁྱབ་ཀྱང་ཚེ་ཐར་ཡོད་ཚད་སྲོག་བླུ་ཡིན་པས་མ་ཁྱབ་པས་དེ་གཉིས་ལ་ཁྱད་པར་ཅུང་ཟད་ཡོད།འོན་ཏེ་དེ་གཉིས་ཀ་ཚེ་ཐར་བར་བྱེད་པའི་རིག་གནས་ཀྱི་རྣམ་པ་ཞིག་ཡིན་པས།འཚེ་སྤོང་དགེ་སྒྲུབ་ཀྱི་ལས་ཤིག་ཏུ་ངོས་བཟུང་ཆོག་ལ།ཡང་གཅིག་བཤད་ན།དེ་གཉིས་ནི་ངོ་བོ་གཅིག་ལ་ལྡོག་པ་ཐ་དད་པའི་དམངས་སྲོལ་ཆོ་གའི་རིགས་ཤིག་ཏུ་གོ་ཆོག་པར་སྙམ།